**Fetica**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce duh ai și ce putere.

 Să-mpletești ceara cu miere,

 De la floarea din gradină,

 Ostenită de albină?

 Tu aduni de pe meleaguri,

 Pentru stupi și pentru faguri,

 Pulberi, roua, stropi și leacuri,

 Poate că de mii de veacuri.

 Ca din lână, ca din ace,

 Țesi rețeaua de ghioace,

 De celule-n care pui

 Mierea dulce și un pui.

 Scule, numere, cântare

 Au pus la măsurătoare

 Ca-ncăperea cea mai mare

 În găoacea cea mai mică

 E ghiocul tau, fetică

 Ești, pe lumea de subt cer,

 Cel mai mare inginer.

 Pe-ntuneric, făr' să știi,

 Ai făcut bijuterii

 Și minuni în toată clipa

 Cu musteața și aripa.

 Și, cum știi, muncind, să taci,

 Nu te lauzi cu ce faci.